S-724/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 6. maí 2008 „á hendur H-kk-þgf R-kk-þgf J-kk-þgf, [-], Hólabergi 16, Reykjavík, og P-kk-þgf Þ-kk-þgf E-kk-þgf, [-], Hásæti 7b, Sauðárkróki,

fyrir eftirtalin brot:

I.

Á hendur ákærðu báðum fyrir þjófnað, með því að hafa í félagi, aðfaranótt mánudagsins 27. ágúst 2007, stolið fjórum sígarettukartonum og helgaruppgjöri að fjárhæð 360.229 krónur úr verslun Olís að Esjugrund 10 á Kjalarnesi, en ákærði H-kk-nf R-kk-nf fór í heimildarleysi inn í verslunina með lyklum sem ákærði P-kk-nf Þ-kk-nf hafði látið honum í té, auk þess sem ákærði P-kk-nf Þ-kk-nf veitti meðákærða upplýsingar um myndavéla- og öryggiskerfi fyrirtækisins, svo meðákærði H-kk-nf ætti greiða leið inn í húsnæðið.

Telst þetta varða við 244. gr. almennra hegningarlaga nr. 19, 1940.

Í máli þessu gerir B-kk-nf J. P-kk-nf, [-], þá kröfu f.h. Olís, að ákærðu verði dæmdir til greiðslu skaðabóta að fjárhæð kr. 565.632, ásamt vöxtum samkvæmt 8. gr. vaxtalaga frá tjónsdegi 27. ágúst 2007, en síðan dráttarvexti samkvæmt 9. gr. sömu laga, sbr. 1. mgr. 6. gr. vaxtalaga til greiðsludags.

II.

Á hendur ákærða H-kk-þgf fyrir þjófnað, með því að hafa aðfaranótt miðvikudagsins 2. janúar 2008, brotist inn í söluturninn Bónusvideo að Lóuhólum 2-6 í Reykjavík, með því að brjóta rúðu á suðurhlið hússins með steini og stela þaðan fjórum kartonum af vindlingum og skiptimynt, samtals að verðmætikr. 113.600.

Telst þetta varða við 244. gr. almennra hegningarlaga nr. 19, 1940.

Í máli þessu gerir B-kk-nf P-kk-nf framkvæmdarstjóri Bónusvideó hf., [-], þá kröfu að ákærði H-kk-nf verði dæmdur til greiðslu skaðabóta að fjárhæð 473.600 kr.

III.

Á hendur ákærða H-kk-þgf fyrir þjófnað, með því að hafa aðfaranótt miðvikudagsins 23. janúar 2008, brotist inn í söluturninn Bónusvideo að Lóuhólum 2-6 í Reykjavík, með því að brjóta rúðu á suðurhlið hússins með steini og stela þaðan sex kartonum af vindlingum að fjárhæð kr. 35.400.

Telst þetta varða við 244. gr. almennra hegningarlaga nr. 19, 1940.

Í máli þessu gerir B-kk-nf P-kk-nf framkvæmdarstjóri Bónusvideo hf., [-], þá kröfu að ákærði H-kk-nf verði dæmdur til greiðslu skaðabóta að fjárhæð kr. 755.400.

Þess er krafist að ákærðu verði dæmdir til refsingar.“

Verjandi ákærða P-kk-ef Þ-kk-ef krefst vægustu refsingar er lög leyfa og hæfilegrar þóknunar sér til handa. Einnig krefst hann þess að bótakröfu á hendur ákærða P-kk-þgf Þ-kk-þgf verði vísað frá dómi.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða P-kk-ef Þ-kk-ef hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu beggja ákærðu og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Samkvæmt sakavottorði ákærða H-kk-ef R-kk-ef hefur hann allt frá árinu 1993 sex sinnum hlotið fangelsisdóma fyrir ýmis konar auðgunarbrot, síðast með dómi Hæstaréttar 15. janúar 2004 er honum var gert að sæta fangelsi í 22 mánuði fyrir tilraun til þjófnaðar. Var þá einnig dæmd upp 220 daga reynslulausn sem hann hafði fengið 27. maí 2002. Ákærða var svo veitt reynslulausn 16. maí 2005 í 2 ár á 220 daga eftirstöðvum refsingarinnar og hefur hann staðist skilorð reynslulausnarinnar. Við ákvörðun refsingar nú verður til refsimildunar horft til þess að ákærði hefur játað skilyrðislaust brot sín. Til refsiþyngingar horfir hins vegar að um nokkur brot er að ræða og að ákærði hefur áður gerst sekur um sams konar brot. Að þessu virtu, og með vísan til 77. og 255. gr. almennra hegningarlaga, þykir refsing ákærða H-kk-ef R-kk-ef hæfilega ákveðin 5 mánaða fangelsi.

Samkvæmt sakavottorði ákærða P-kk-ef Þ-kk-ef var honum veitt ákærufrestun 2. maí 2005, skilorðsbundið í 2 ár, fyrir brot gegn 254. gr. almennra hegningarlaga. Þá gekkst hann undir að greiða sekt vegna fíkniefnabrots með lögreglustjórasátt 13. október 2006. Ákærði hefur játað brot sitt greiðlega og verður horft til þess við ákvörðun refsingar. Þykir hún hæfilega ákveðin 3 mánaða fangelsi. Þykir rétt að fresta fullnustu refsingar og skal hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. Komi til afplánunar refsivistarinnar komi gæsluvarðhaldsvist ákærða frá 28. til 30. ágúst 2007 til frádráttar.

Ákærði, H-kk-nf R-kk-nf, hefur samþykkt að greiða bótakröfur þær sem gerðar eru í málinu. P-kk-nf Þ-kk-nf hefur hins vegar hafnað að greiða þá kröfu sem einnig er gerð á hendur honum í ákærulið I með vísan til þess að hann hafi engan ávinning haft af brotinu. Hefur verjandi hans krafist frávísunar kröfunnar þar sem þurft hefði að fjalla sérstaklega um þetta. Er fallist á þetta sjónarmið og er skaðabótakröfu skv. ákærulið I því vísað frá dómi að því er varðar ákærða P-kk-þf Þ-kk-þf þar sem ekki þykir rétt að láta meðferð kröfunnar tefja framgang málsins fyrir dómi. Með vísan til þessa verður ákærða H-kk-þgf R-kk-þgf gert að greiða Olís 565.632 krónur ásamt vöxtum skv. 8. gr. laga um vexti og verðtryggingu nr. 38/2001 frá 26. ágúst 2007 til 9. júní 2008 en frá þeim degi með dráttarvöxtum skv. 1. mgr. 6. gr. sömu laga til greiðsludags. Þá greiði ákærði H-kk-nf R-kk-nf Bónusvideó hf., 1.229.000 krónur.

Ákærði, H-kk-nf R-kk-nf, greiði 43.077 krónur, að meðtöldum virðisaukaskatti, í þóknun til skipaðs verjanda síns, H-kk-ef G-kk-ef héraðsdómslögmanns, vegna meðferðar málsins á rannsóknarstigi.

Ákærði, P-kk-nf Þ-kk-nf, greiði 187.248 krónur, að meðtöldum virðisaukaskatti, í þóknun til skipaðs verjanda síns, B-kk-ef E-kk-ef héraðsdómslögmanns, vegna meðferðar málsins á rannsóknarstigi og fyrir dómi.

D ó m s o r ð :

Ákærði, H-kk-nf R-kk-nf J-kk-nf, sæti fangelsi í 5 mánuði.

Ákærði, P-kk-nf Þ-kk-nf E-kk-nf, sæti fangelsi í 3 mánuði en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. Komi til afplánunar refsivistarinnar komi gæsluvarðhaldsvist ákærða frá 28. til 30. ágúst 2007 til frádráttar.

Ákærði, H-kk-nf R-kk-nf, greiði 43.077 krónur, að meðtöldum virðisaukaskatti, í þóknun til skipaðs verjanda síns, H-kk-ef G-kk-ef héraðsdómslögmanns, vegna meðferðar málsins á rannsóknarstigi.

Ákærði, P-kk-nf Þ-kk-nf, greiði 187.248 krónur, að meðtöldum virðisaukaskatti, í þóknun til skipaðs verjanda síns, B-kk-ef E-kk-ef héraðsdómslögmanns, vegna meðferðar málsins á rannsóknarstigi og fyrir dómi.

Ákærði, H-kk-nf R-kk-nf greiði Olís 565.632 krónur ásamt vöxtum skv. 8. gr. laga um vexti og verðtryggingu nr. 38/2001 frá 26. ágúst 2007 til 9. júní 2008 en frá þeim degi með dráttarvöxtum skv. 1. mgr. 6. gr. sömu laga til greiðsludags.

Ákærði, H-kk-nf R-kk-nf greiði Bónusvideó hf., 1.229.000 krónur.

Á-kk-nf M-kk-nf